CELEX: 62020CN0656
Language: hu
Date: 2020-12-04 00:00:00
Title: C-656/20. P. sz. ügy: A Törvényszék (ötödik tanács) T-597/18. sz., Hermann Albers kontra Európai Bizottság ügyben 2020. október 5-én hozott ítélete ellen a Hermann Albers eK által 2020. december 4-én benyújtott fellebbezés

2021.2.8.   
            
            
               HU
            
            
               Az Európai Unió Hivatalos Lapja
            
            
               C 44/31
            
         
      A Törvényszék (ötödik tanács) T-597/18. sz., Hermann Albers kontra Európai Bizottság ügyben 2020. október 5-én hozott ítélete ellen a Hermann Albers eK által 2020. december 4-én benyújtott fellebbezés
      (C-656/20. P. sz. ügy)
      (2021/C 44/37)
      Az eljárás nyelve: német
      
         Felek
      
      
         Fellebbező: Hermann Albers eK (képviselő: S. Roling Rechtsanwalt)
      
         A többi fél az eljárásban: Európai Bizottság, Németországi Szövetségi Köztársaság, Land Niedersachsen (Alsó-Szászország tartomány)
      
         A fellebbező kérelmei
      
      A fellebbező azt kéri, hogy a Bíróság:
      
                  1.
               
               
                  részben helyezze hatályon kívül a Törvényszék 2020. október 5-i Hermann Albers kontra Bizottság ítéletét (T-597/18, EU:T:2020:467), annak rendelkező része 1. és 2. pontját;
               
            
                  2.
               
               
                  adjon teljes egészében helyt az első fokon előterjesztett, a 2018. július 12-i C(2018) 4385 final európai bizottsági határozat (1) megsemmisítésére és a Bizottságnak az eljárás költségeinek viselésére való kötelezésére irányuló kérelmeknek.
               
            
         Jogalapok és fontosabb érvek
      
      A fellebbező azt állítja, hogy a Törvényszék a Niedersächsisches Nahverkehrsgesetz (a helyi közlekedésről szóló alsó-szászországi törvény, NNVG) 7a. § -a tekintetében tévesen értelmezte az EUMSZ 107. és EUMSZ 108. cikket. A Törvényszék álláspontjával ellentétben az NNVG 7a. § -a bejelentési kötelezettség alá eső új támogatásnak minősül.
      Ami az EUMSZ 107. cikket illeti, nem csupán pénzügyi források államon belüli átruházásáról van szó, mivel a feladatellátók a tömegközlekedési vállalkozások tulajdonosaiként kettős szerepükben eljárva közvetlenül részesülnek a pénzeszközök elosztásából, és azokat szelektív módon, közvetlen odaítélés útján, a magánszektor kárára használják fel. A feladatellátók ugyanis „saját szervezeti egységeikként” irányítják a tömegközlekedési vállalkozásokat. A pénzeszközöknek a feladatellátók részére történő elosztása elválaszthatatlanul előnnyel jár együtt, mivel a pénzeszközöknek az önkormányzati vállalkozások gazdasági tevékenységéhez való felhasználása ebben az időpontban már bevett gyakorlattá vált. Ez torzítja a versenyt, és érinti a tagállamok közötti kereskedelmet.
      Ezenkívül az NNVG 7a. § -ának támogatási jellege miatt, de attól függetlenül is fennáll az EUMSZ 108. cikk (3) bekezdésének megsértése, mivel a Németországi Szövetségi Köztársaság nem értesítette az Európai Bizottságot az NNVG 7a. § -áról.
      
         (1)  Az Alsó-Szászország tartomány által a helyi közlekedésről szóló alsó-szászországi törvény 7a. § -a alapján hozott intézkedéssel (SA.46538 [2017/NN] ügy) szemben kifogást nem emelő európai bizottsági határozat (HL 2018. C 292., 1. o.).